|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |

## H O T Ă R Â R E A Nr. 108

**30 octombrie 2015**

**privind aprobarea procedurii schemei de ajutor de minimis, reprezentând scutiri de la plata majorărilor de întârziere şi penalităţilor aferente impozitelor şi taxelor locale, chiriilor, redevențelor şi altor obligaţii la bugetul local, datorate de către societăţile comerciale/cooperatiste care au calitatea de contribuabili ai bugetului local al Municipiului Dej**

 **Consiliul Local al Municipiului Dej**, întrunit în şedinţa de lucru ordinară din data de 30 octombrie 2015;

 Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportul Nr. 16.866 din data de 1 septembrie 2015, al Serviciului de impozite şi taxe locale, privind propunerea de aprobare a scutirii de la plata majorărilor de întârziere şi penalităților aferente impozitelor şi taxelor locale, redevențelor, chiriilor şi altor obligații, datorate bugetului local de către societăţile comerciale/cooperatiste care au calitatea de contribuabili ai bugetului local al Municipiului Dej, proiect avizat favorabil în ședința de lucru a comisiei economice din data de 30 septembrie 2015;

Reţinând prevederile Legii Nr. 31/ 1990 privind societăţile comerciale, republicată şi modificată; ale Regulamentului Comisiei Europene Nr. 1.998/2006 privind aplicarea ’art. 87’ şi ’art. 88’ din Tratatul de instituire a Comunităţii Europene în cazul ajutoarelor de minimis, publicat în Jurnalul Oficial al Uniunii Europene Nr. L 379/28 decembrie 2006; ale Hotărârea Guvernului Nr. 651/2006 privind aprobarea politicii în domeniul ajutorului de stat în perioada 2006-2013, precum şi liniile directoare privind ajutoarele de stat pentru salvarea şi restructurarea întreprinderilor aflate în dificultate, publicate în Jurnalul Oficial al Uniunii Europene Nr. C244/01.10.2004; ale Ordonanței de Urgență a Guvernului Nr. 77/2014; ale Legii Nr. 273/2006 privind finanţele publice locale, modificată ; ale Legii Nr. 215/2001 privind administraţia publică locală, republicată şi modificată, art. 125 din Ordonanța Guvernului Nr. 92/2003 privind Codul de procedură fiscală, republicată şi modificată; ale Legii Nr. 52/2003 privind transparenţa decizională în administraţia publică ; ale Hotărârii Guvernului Nr. 1050/2004 privind aprobarea Normelor metodologice de aplicare a Ordonanţei Guvernului Nr. 92/2003 privind Codul de procedură fiscală; ale art. 286 din Legea Nr. 571/2003 privind Codul fiscal, modificată; ale pct. 221\ 1 din Hotărârea Guvernului Nr. 44/2004 privind aprobarea Normelor metodologice de aplicare a Legi i Nr. 571/2003 privind Codul fiscal , modificată ;

Potrivit dispoziţiunilor ‘art. 36’, ’39’ şi ’45’, alin. (2) din Legea Nr. 215/2001, a administraţiei publice locale, republicată cu modificările şi completările ulterioare,

 **H O T Ă R Ă Ş T E:**

**Art. 1.** **Aprobă** procedura schemei de ajutor de minimis reprezentând scutiri de la plata majorărilor de întârziere şi penalităţilor aferente impozitelor şi taxelor locale, chiriilor, redevențelor şi altor obligaţii la bugetul local, datorate de către societățile comerciale/cooperatiste care au calitatea de contribuabili ai bugetului local al Municipiului Dej, aprobată prin Hotărârea Consiliului Local Dej Nr. 59/28 iunie 2013, până la data de 31 decembrie 2015, cu depunerea cererilor până la 15 decembrie 2015 în conformitate cu Anexa care face parte integrantă din prezenta hotărâre.

**Art. 2.** Prezenta schemă de ajutor de minimis se fundamentează pe prevederile Regulamentului Comisiei Europene Nr. 1.998/2006 privind aplicarea ’art. 107’ şi ’108’ din Tratatul privind funcţionarea Uniunii Europene şi este exceptată de la obligaţia notificării către Comisia Europeană, conform criteriilor prevăzute de documentul mai sus menţionat.

 **Art. 3.** Cu ducerea la îndeplinire a prevederilor prezentei hotărâri se încredinţează Direcţia Economică din cadrul Primăriei Municipiului Dej.

 **Preşedinte de şedinţă,**

**Mureșan Traian**

**Nr. consilieri în funcţie - 19**

 **Nr. consilieri prezenţi - 19**

**Nr. voturi pentru - 19**

 **Nr. voturi împotrivă -**

 **Abţineri - Contrasemnează**

 **SECRETAR,**

 **Jr. Pop Cristina**